රටේත් ජනතාවගේත් අනාගතය තීරණය වන්නේ ජනාධිපතිවරණය මතයි
මගේ ඉදිරි ගමන ජනාධිපතිවරණය මත  මන්ත්රීවරුන්ගේ අනාගතය පාර්ලිමේන්තු ඡන්දය මත  දූෂණ චෝදනා ඇති අයගේ තීරණය ජනතාව අතේබංග්ලාදේශයේ මම හිටිය නම් විපක්ෂ නායකව එළියෙ තියනව බස් එළව එළව ඉන්න ඉදිරි ජනාධිපතිවරණය අපේක්ෂකයකුගේ අනාගතය තීරණය කරන්නක් නොව රටේත් ජනතාවගේත් ඉරණම තීරණය කරන මැතිවරණයක් බව ජනාධිපති රනිල් වික්රමසිංහ මහතා ඊයේ 07දා පැවසීය විද්යුත් හා මුද්රිත මාධ්යවේදීන් පිරිසක් සමග ඊයේ 07 දා කොළඹ දී පැවැති හමුවකදී ජනාධිපතිවරයා මේ බව කීවේය ඊයේ රූපවාහිනියේ බංගලිදේශයේ අද තිබෙන තත්ත්වය බලාගෙන ඉන්නකොට මට හිතුණා මම එදා මේ රට භාර නොගත්තා නම් මොකද වෙන්නේ කියලා අගමැතිනියට යන්න කිව්වා නමුත් භාරගන්න කෙනෙක් හිටියේ නැහැ හමුදාව ඇවිත් අන්තර් පාලනයක් කළා එවිට කැරලිකාරයෝ කිව්වා අපිට හමුදාව පිළිගන්න බැහැ කියලා අන්තිමට මොහොමඩ් යූසුප් අගමැති කරන්න කියනවා නමුත් එහෙ ව්යවස්ථාවේ තියෙන්නේ මන්ත්රීවරයෙක් තමයි අගමැති වෙන්න ඕනෑ කියලා අපි ඒ තත්ත්වයට ගියා නම් ආණ්ඩුවක් නැතුව පාවුණා නම් මොකද වෙන්නේ අපේ වාසනාවට අපිට ආණ්ඩුවක් හදාගන්න පුළුවන් වුණා ඒ නිසා තමයි අපිට ජනාධිපතිවරණය තියන්න පුළුවන් වුණේ ජනාධිපතිවරණය තියලා අපිට තීරණය කරන්න පුළුවන් අපි කොහාටද යන්නේ කියලා මේ මාර්ගයේ ගිහින් අපි දියුණු රටක් වෙනවා ද රටේ දුක් විඳින ජනතාවට සහන දෙනවා ද තරුණයන්ට හොඳ අනාගතයක් දෙනවා ද නැත්නම් පරණ දේශපාලනයට ගිහින් ආපහු ආර්ථිකය කඩාවැටිලා අපි පෝලිම් යුගයකට යනවා ද කියලායි අපිට තීරණය කරන්න තියෙන්නේ මුහුද දිහා බලලා නෙමෙයි තීරණය කරන්න තියෙන්නේ රට බේරගන්න ශක්තියක් තියනවා ද ඒ සඳහා අවශ්ය ප්රතිපත්ති තියනවා ද කියලා තීරණය කරන්න ඕනෑ මේ අපේක්ෂකයකුගේ අනාගතය තීරණය කරන්න වෙලාවක් නොවෙයි රටේත් ජනතාවගේ අනාගතය තීරණය කිරීමයි තියෙන්නේ අපි ආපහු මෙතැනින් හෙමින් හෙමින් ඉදිරියට යනවා ද ශක්තිමත් වෙලා අපි ප්රශ්න විසඳනවා ද නැත්නම් 2022 තත්ත්වයට යනවා ද කියලා අපි තීරණය කරන්න ඕනෑ අපි ඇතිකරගෙන තියෙන ගිවිසුම් සියල්ල අයිඑම්එෆ් ගිවිසුම ඇතුළු අනෙක් ගිවිසුම් එකක්වත් ආපහු හරවන්න බැහැ මේ තියෙන ඉලක්ක වෙනස් කරන්න බැහැ ඒවා කළොත් අපිට මුදල් ලැබෙන්නේ නැහැ එහෙම වුණොත් ආපහු කඩාවැටෙනවා අපිට තියෙන ආදායම් ප්රමාණවත් නැහැ වැට් එක 18 ඉඳලා 20 කරන්න වෙනවා එහෙම වුණොත් ඇත්ත කියලා රට බේරගන්නවා ද බොරු කියලා බලය අරගෙන රට විනාශ කරනවා ද කියලා අපිට හිතන්න වෙලා තියෙනවා එනිසා මම ක්රියා කළේ මේ වැඩසටහන ඉදිරිය ගෙනයෑමට වරමක් ඉල්ලන්න මෙහිදී මාධ්යවේදීන් ජනාධිපතිවරයාගෙන් විමසූ ප්රශ්නවලට ජනාධිපතිවරයා පිළිතුරු දෙමින් මෙසේ කීවේය ප්රශ්නය  නාමල් රාජපක්ෂ මහතා ජනාධිපතිවරණයට ඉදිරිපත් වෙනවා ඔහු සමග සටන් කරන්න ඔබට ශක්තිය තිබෙනවාද ජනාධිපතිවරයා සටන කොහොම වෙයි ද කියලා මම දන්නේ නැහැ මම එන්නේ සටන් කරන්න නෙමෙයි මේ රට ඉදිරියට යන්න ඕන කරන මාර්ගය කියන්න ඒකට කැමති අය ඡන්දය දෙන්න මම ජනාධිපති තෝරා ගැනීමට තරග කරද්දී නාමල් මන්ත්රිතුමාත් පොහොට්ටුවත් මට ඡන්දය දුන්නා මම ඒකට ස්තුති කරනවා අපි කිව්වේ මේ අවුරුදු 2 තුළ අපි එකතු වෙලා වැඩ කරමු කියලා දැන් අවුරුදු දෙක ඉවරයි දැන් ඔවුන්ට අයිතිය තිබෙනවා මේ ඡන්දයේදී මොකද කරන්නේ කියලා තීරණය කරන්න මට සහය දෙනවා නම් දෙන්න එහෙම නැත්නම් අපේක්ෂකයෙක් දාන්න ඒක පොහොට්ටුවේ අයිතියක් ප්රශ්නය ඔබතුමා ඊළඟ වතාවේදීත් ජනාධිපති ලෙස පත්කරන්න ඔබට තියෙන සුදුසුකම කුමක් ද ජනාධිපතිවරයා  මේ තියෙන තත්ත්වය ඉදිරියට ගෙනිහිල්ලා රටට හොඳ ආර්ථිකයක් හදන එක තමයි මගේ සුදුසුකම අනික් අය කරල නැහැනේ මම කරල පෙන්නල තියෙනවානේ මේ සැරේ විතරක් නෙමෙයි 2001 දීත් මම භාරගත්තෙ කඩාවැටුණු ආර්ථිකයක් ඒ වෙලාවෙත් මම ආර්ථිකය ගොඩගත්තා මේ දෙවැනි අවස්ථාව අනික් අය පොරොන්දු දෙනවා විතරයිනේ මම මේ වතාවේ ස්වාධීනව තරග කරන්න තීරණය කළේත් ඕනෑම කෙනකුට මේ වැඩපිළිවෙළට සහය දෙන්න අවස්ථාව සලසා දෙන්න ඕනෑ නිසයි ප්රශ්නය  මෙවර ජනාධිපතිවරණයේදී ඉදිරිපත් වන අනිත් අපේක්ෂකයෝ ඔබට අභියෝගයක් නොවෙයි ද ජනාධිපතිවරයා මට අභියෝගයක් නෙමෙයි අනික් අය තරග කරන්නේ ඒ අයගේ අනාගතය වෙනුවෙන් මම තරග කරන්නේ රටේ අනාගතය වෙනුවෙන් ප්රශ්නය  බංග්ලාදේශයේ අද තිබෙන තත්ත්වය දෙස බලද්දී ඔබතුමා බංග්ලාදේශයේ ජනාධිපති ලෙස හිටියා නම් මේ වෙලාවේ මොකද්ද ගන්න පියවර ජනාධිපතිවරයා  මම හිටියා නම් මෙවැනි තත්ත්වයක් වෙන්නේ නැහැ එච්චරයි හැම වෙලාවෙම විපක්ෂ නායක එළියේ තියන්න ඕනෑ එතකොට එයා ගිහින් බස් එළව එළව ඉඳියි ප්රශ්නය  ඔබතුමා හා අධිකරණය අතර කිසියම් ගැටුමක් තියෙනවාද ඔබතුමා කිව්වා පොලිස්පති පත්කිරීමේ ගැටලුව පිළිබඳව කථානායක හා අගවිනිසුරු කතා කරලා තීරණයක් ගන්න කියලා නමුත් ඒක තවම වෙලා නැහැ ජනාධිපතිවරයා  ඒක කථානායක හා අගවිනිසුරු අතර විය යුතු දෙයක් මගේ දෙයක් නොවෙයි මම කළේ අර්බුදය විසඳගන්න යෝජනාවක් දීපු එකයි මට බල කරන්න බැහැ කථානායකට හෝ අගවිනිසුරුට ඇත්ත වශයෙන්ම මම වගකියන්නේ පාර්ලිමේන්තුවට පාර්ලිමේන්තුව දීපු තීරණයකට මට ක්රියාත්මක කරන්න වෙනවා ප්රශ්නය  ඔබතුමා කිව්වා ජනතාව ඔබව බලයට පත් කරයි කියලා නමුත් මේ වනවිට පොහොට්ටුවෙන් ඔබතුමාට එකතුවෙලා ඉන්න ගොඩක් මැති ඇමැතිවරු චෝදනා තියෙන අය මේ වගේ කණ්ඩායමක් එක්ක ඔබට ගමන් කරන්න පුළුවන් ද ජනාධිපතිවරයා චෝදනා තියන අයව පාර්ලිමේන්තුවට නොඑවා සිටීම ජනතාවගේ වගකීමක් අනික් අතට චෝදනා තියන අයට නඩු දාන්න පුළුවන් මම ඒවාට බලපෑම් කරන්නේ නැහැ දූෂණයට විරුද්ධව අපි ප්රබල පනත් ගෙනත් තියෙනවා මගේ ඉදිරි ගමන තියෙන්නේ ජනාධිපතිවරණයේදී අනෙක් මන්ත්රීවරුන්ගේ අනාගතය තියෙන්නේ පාර්ලිමේන්තු ඡන්දයේදී ඡන්දදායකයෝ දූෂණ තියන අයව පාර්ලිමේන්තුවට එව්වේ නැත්නම් ප්රශ්නයක් නැහැ මෙම අවස්ථාවට මනුෂ නානායක්කාර කංචන විජේසේකර යන ඇමැතිවරු ද ජනාධිපති කාර්ය මණ්ඩල ප්රධානි සාගල රත්නායක ජනාධිපති උපදේශක ආශු මාරසිංහ යන මහත්වරු ද එක්ව සිටියහකමල් බෝගොඩපිංතූර  නිශාන් එස් ප්රියන්ත